caption_reference_description: Kunstværk af Akio Makigawa udenfor State Library of Western Australia
context_page_description: Perth er hovedstad og største by i den australske delstat Western Australia. Det er den fjerdestørste by i Australien med 2,02 millioner indbyggere i Perth metropolområdet. Perth er en del af South West Land Division i Western Australia og størstedelen af Perths metropolområde ligger på kystsletten Swan Coastal Plain, som er en smal stribe land mellem det Indiske Ocean og de lave klipper i Darling Scarp. De første bosættelser var ved floden Swan River og i dag ligger såvel byens centrale forretningskvarter som havnen ved floden. Perth er administrativt inddelt i en række lokalregeringsområder, som igen består af et stort antal forstæder, der strækker sig fra Two Rocks i nord til Rockingham i syd og The Lakes i øst.
hierarchical_section_title: Perth (Australien) / Kultur / Kunst og underholdning
page_title: Perth (Australien)